വായനക്കാര് കാത്തിരിക്കും ഇവരെ വടക്കാഞ്ചേരി നഗരസഭയില് മംഗലം പ്രദേശത്ത് പുലര്കാലെ വായനക്കാര് കാത്തിരിക്കുന്ന രണ്ട് മിടുക്കികളായ സഹോദരിമാരുണ്ട്. മംഗലം കടലക്കാട്ടില് യാക്കൂബിന്റേയും റംലത്തിന്റേയും മക്കളും വിദ്യാര്ഥിനികളുമായ റിസ്വാന 17, ഫര്സാന 12 എന്നിവരാണ് അതിരാവിലെ സൈക്കിളില് പത്രവിതരണം നടത്തുന്നത്. മൂന്നു വയസ്സുള്ള കുഞ്ഞനിയത്തി റയ്ഹാന ഉറക്കമുണരും മുമ്ബ് പത്രക്കെട്ടുകളുമായി ഇവര് ഇറങ്ങും . ദേശാഭിമാനിയുള്പ്പെടെയുള്ള പത്രങ്ങളുടെ ഏജന്റായ ബാപ്പയുടെ പക്കല് നിന്നാണ് നൂറോളം പത്രങ്ങള് വാങ്ങി വീടിനോടു ചേര്ന്നുള്ള അഞ്ചു കിലോമീറ്റര് ദൂരം വിതരണം നടത്തുന്നത്. മറ്റ് സ്ഥലങ്ങളിലേക്ക് പത്രവിതരണത്തിനായി യാക്കൂബും പുറപ്പെടും. ഒരു വര്ഷം മുമ്ബ് ബൈക്കപകടത്തില് യാക്കൂബിന്റെ കൈ ഒടിഞ്ഞു. ഉപ്പ കിടപ്പിലായതോടെ ആദ്യം പകച്ചുപോയ കുട്ടികള് നിശ്ചയദാര്ഢ്യത്തോടെ ഉപ്പയുടെ ജോലി ഏറ്റെടുക്കുകയായിരുന്നു. പിന്നീട് ദിനചര്യയായി മാറി. യാക്കൂബ് ആരോഗ്യം വീണ്ടെടുത്ത് ജോലി പുനരാരംഭിച്ചപ്പോഴും ചെറിയ രീതിയില് പത്രവിതരണം തുടരുകയാണ് ഈ മിടുക്കികള്. പഠനത്തിലും മികവിന്റെ പ്രതീകങ്ങളാണ്.എസ്എസ്എല്സി ക്ക് ഫുള് എ പ്ലസ് കരസ്ഥമാക്കിയ റിസ്വാന വടക്കാഞ്ചേരി ഗവ. ബോയ്സ് ഹയര് സെക്കന്ഡറി സ്കൂളില് പ്ലസ്ടു വിദ്യാര്ഥിനിയാണ്. ഫര്സാന ക്ളേലിയ ബാര്ബേറി ഹോളി ഏഞ്ചല്സ് ഇംഗ്ലീഷ് മീഡിയം സ്കൂളില് എട്ടാം ക്ലാസ് വിദ്യാര്ഥിയുമാണ്. അതിരാവിലെയുള്ള പത്രവിതരണം പൂര്ത്തിയാക്കി തിരികെയെത്തിയാല് പിന്നെ ഓണ്ലൈന് ക്ലാസുകളും മറ്റുമായി പഠന കാര്യങ്ങളില് സജീവമാകും ഇരുവരും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ആന്റിബയോട്ടിക് സാക്ഷരതയിലേക്ക് : വീണാ ജോര്ജ് കേന്ദ്ര സര്ക്കാരിന്റെ വയോശ്രേഷ്ഠ സമ്മാന് കേരളത്തിന് ജിഎസ്ടി വന്നാല് പെട്രോളും ഗ്യാസാകും പാചകവാതകത്തിന് കൂട്ടിയത് 290 രൂപ